ՄԱԿ-ի Պարենի համաշխարհային ծրագրի հայաստանյան գրասենյակի ղեկավար Ելենա Միլոշևիչը նշեց՝ այս պիլոտային ծրագիրն առաջինն իրականացնում են Հայաստանում՝ հաշվի առնելով այն ուշադրությունը, որը տրվում է երեխաների կրթությանը Հայաստանում: «Սննդի բազմազանությունն իր ազդեցությունը կարող է ունենալ երեխաների սովորելու, կրթության վրա: Հայաստանում մոտ 100 000 աշակերտ դպրոցներում սնվում են «Կայուն դպրոցական սնունդ» ծրագրի շրջանակում: Ծրագրի արդյունքում ավելացել է դպրոց հաճախումների քանակը»,-ասաց Միլոշևիչն ու նկատեց՝ ծնողների ներդրումը ևս մեծ է, օգնում են՝ ինչով կարողանում են: